text: Esbjerg får millioner til trafiksikkerhed
  31 januar 2014 kl. 14.57
  Vejdirektoratet giver Esbjerg 10 millioner, der skal bruges til at forbedre trafiksikkerheden.
  Vejdirektoratet har udpeget Esbjerg som den ene af to danske byer, der i 2014 får millioner til at gøre noget ved sikkerheden i trafikken.
  Den anden by er Ålborg.
  Pengene skal især bruges til at øge sikkerheden for de bløde trafikanter.
  - Jeg er meget glad for denne mulighed for at gøre en særlig indsats for at forbedre trafiksikkerheden, der ligger mig meget på sinde. Forældrene skal naturligvis trygt kunne sende deres børn i skole til fods eller på cykel, siger Anders Kronborg, der er formand for Teknik- & Byggeudvalget i Esbjerg Kommune.
  Det vil Esbjerg bruge pengene til:
  Ombygning af udvalgte rundkørsler, hvor der opstår farlige situationer og uheld fordi bløde trafikanter blandes med bilerSikring af de bløde trafikanter i den centrale midtby. Dette tænkes sammen med den kommende supercykelsti.Sikkerhedsfremmende foranstaltninger, der skal sænke bilernes hastighed på fordelingsveje i boligområderne.Trafiksikkerhed på indfaldsveje og skoleveje samt fokus på vigepligt i T-kryds og højrevigepligt.
  
  